C 214/114
EL
Επίσημη Εφημερίδα της Ευρωπαϊκής Ένωσης
16.6.2023
Πέμπτη 19 Ιανουαρίου 2023
P9_TA(2023)0016
Η αντίδραση της ΕΕ στις διαδηλώσεις και τις εκτελέσεις στο Ιράν Ψήφισμα του Ευρωπαϊκού Κοινοβουλίου της 19ης Ιανουαρίου 2023 σχετικά με την αντίδραση της ΕΕ στις διαδηλώσεις και τις εκτελέσεις στο Ιράν (2023/2511(RSP)) (2023/C 214/11)
Το Ευρωπαϊκό Κοινοβούλιο, — έχοντας υπόψη τα προηγούμενα ψηφίσματά του σχετικά με το Ιράν, ιδίως εκείνα της 6ης Οκτωβρίου 2022 σχετικά με τον θάνατο της Jina Mahsa Amini και την καταστολή των διαδηλώσεων για τα δικαιώματα των γυναικών στο Ιράν (1) και της 17ης Φεβρουαρίου 2022 σχετικά με τη θανατική ποινή στο Ιράν (2), καθώς και όλα τα άλλα ψηφίσματά του σχετικά με την κατάσταση των ανθρωπίνων δικαιωμάτων στο Ιράν, — έχοντας υπόψη το ψήφισμα της Τρίτης Επιτροπής της Γενικής Συνέλευσης των Ηνωμένων Εθνών, της 16ης Νοεμβρίου 2022, σχετικά με τα ανθρώπινα δικαιώματα στο Ιράν, — έχοντας υπόψη τη δήλωση της Ύπατης Αρμοστείας των Ηνωμένων Εθνών για τα ανθρώπινα δικαιώματα, της 10ης Ιανουαρίου 2023, — έχοντας υπόψη τη δήλωση των εμπειρογνωμόνων του ΟΗΕ, της 11ης Νοεμβρίου 2022, με την οποία ζητείται να πάψει το Ιράν να καταδικάζει σε θάνατο ειρηνικούς διαδηλωτές, — έχοντας υπόψη την ειδική σύνοδο του Συμβουλίου Ανθρωπίνων Δικαιωμάτων των Ηνωμένων Εθνών που πραγματοποιήθηκε στις 24 Νοεμβρίου 2022 σχετικά με την Ισλαμική Δημοκρατία του Ιράν, καθώς και το ψήφισμα που εγκρίθηκε κατά την εν λόγω σύνοδο, — έχοντας υπόψη τις εκθέσεις του Ειδικού εισηγητή των Ηνωμένων Εθνών για την κατάσταση των ανθρωπίνων δικαιωμάτων στην Ισλαμική Δημοκρατία του Ιράν, της 22ας Σεπτεμβρίου 2022, της 18ης Ιουνίου 2022, της 13ης Ιανουαρίου 2022 και της 11ης Ιανουαρίου 2021, — έχοντας υπόψη τη δήλωση των υπουργών Εξωτερικών της G7, της 4ης Νοεμβρίου 2022, — έχοντας υπόψη τα συμπεράσματα του Συμβουλίου Εξωτερικών Υποθέσεων, 12ης Δεκεμβρίου 2022, — έχοντας υπόψη τις κυρώσεις κατά μεμονωμένων προσώπων και οντοτήτων από το Ιράν, που ενέκρινε το Συμβούλιο της ΕΕ στις 12 Απριλίου 2021, στις 17 Οκτωβρίου 2022, στις 20 Οκτωβρίου 2022 και στις 14 Νοεμβρίου 2022, καθώς και την εκτελεστική απόφαση (ΚΕΠΠΑ) 2022/2433 του Συμβουλίου, της 12ης Δεκεμβρίου 2022 (3), — έχοντας υπόψη τις κυρώσεις της Ισλαμικής Δημοκρατίας του Ιράν κατά οντοτήτων και προσώπων από την Ευρώπη και το Ηνωμένο Βασίλειο, — έχοντας υπόψη τις δηλώσεις του εκπροσώπου της Ευρωπαϊκής Υπηρεσίας Εξωτερικής Δράσης (ΕΥΕΔ), της 7ης Ιανουαρίου 2023 σχετικά με τις πρόσφατες εκτελέσεις των Mohammad Mehdi Karami και Seyyed Mohammad Hosseini, της 8ης Δεκεμβρίου 2022 σχετικά με την εκτέλεση του Mohsen Sekari, και της 15ης Ιανουαρίου 2023 σχετικά με την εκτέλεση του Alireza Akbari, — έχοντας υπόψη τη δήλωση του Ύπατου Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας εξ ονόματος της ΕΕ, της 25ης Σεπτεμβρίου 2022, καθώς και τη δήλωση του εκπροσώπου της ΕΥΕΔ, της 19ης Σεπτεμβρίου 2022, σχετικά με τον θάνατο της Mahsa Amini, — έχοντας υπόψη το ανακοινωθέν Τύπου του εκπροσώπου της ΕΥΕΔ, της 9ης Ιανουαρίου 2023, με το οποίο ανακοινώνεται η κλήτευση του πρέσβη της Ισλαμικής Δημοκρατίας του Ιράν στην Ευρωπαϊκή Ένωση, — έχοντας υπόψη τις δηλώσεις της προέδρου της Αντιπροσωπείας για τις σχέσεις με το Ιράν, της 22ας Σεπτεμβρίου 2022, της 9ης Νοεμβρίου 2022 και της 13ης Δεκεμβρίου 2022,
(1) (2) (3)
Κείμενα που εγκρίθηκαν, P9_TA(2022)0352.
ΕΕ C 342 της 6.9.2022, σ. 286.
Εκτελεστική απόφαση (ΚΕΠΠΑ) 2022/2433 του Συμβουλίου, της 12ης Δεκεμβρίου 2022, για την εφαρμογή της απόφασης 2011/235/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στο Ιράν (ΕΕ L 318 I της 12.12.2022, σ. 36).